I-am refuzat propunerea nu pentru că spiritul de aventură mi-ar fi lipsit cu desăvîrșire, ci pentru că nu credeam că o ocupație banditească, fie ea și una discutabilă, căci Melc Capone părea un criminal mai degrabă inofensiv, ar fi un mod de a mă cunoaște mai bine, deși se întîmplă adesea ca în situațiile limită în care sîntem azvîrliți să aflăm despre noi înșine mai mult decît am putea spera.